open-index/open-wikipedia-markdown huggingface dataset:
Kópavogur

**Kópavogur** (virallisesti **Kópavogsbær**) on Islannin toiseksi suurin kaupunki. Se sijaitsee Reykjavíkista etelään ja on osa Reykjavíkin suuraluetta. Nimi tarkoittaa "Kuuttilahtea".

Kópavogurin pinta-ala on 83,72&nbsp;km² ja väkiluku noin 39&nbsp;800 (2023). 

## Maantiede
Kópavogurin keskusta sijaitsee samannimisen puron laaksossa. Puro toimi pitkään kaupungin viemärinä. Laakson ja Elliðavatn-järven välillä on kukkuloita. Yhdellä kukkuloista sijaitsee Kópavogskirkja-kirkko, joka valmistui vuonna 1963.

## Historia
Kópavogurin alueella on merkkejä asutuksesta 800-luvulta. Elliðavatn-järven rannalla on raunioita, jotka kiinnostavat arkeologeja. Vuonna 1662 Kópavogurissä allekirjoitettiin Kópavogurin asiakirjat, joilla Islannista tuli Tanskan alusmaa.

## Ystävyyskaupungit
Kópavogurin ystävyyskaupungit ovat:

*  Ammassalik (Grönlanti, Tanska)
*  Klaksvík (Färsaaret, Tanska)
*  Maarianhamina (Ahvenanmaa, Suomi)
*  Norrköping (Ruotsi)
*  Odense (Tanska)
*  Tampere (Suomi)
*  Trondheim (Norja)
*  Wuhan (Kiina).

## Lähteet

## Aiheesta muualla
* Viralliset sivut
Ruutu (sarjakuvalehti)

**Ruutu** oli vuosina 1973–1975 ilmestynyt suomalainen sarjakuvalehti. Lehti ilmestyi viikoittain, ja sitä kustansi Yhtyneet Kuvalehdet. Sisältö oli pääosin peräisin belgialaisesta *[[Spirou (lehti)|Spirou]]*-sarjakuvalehdestä.  

Ruutu-lehteä julkaistiin vuosina 1973 (13 numeroa), 1974 (52 numeroa) ja 1975 (31 numeroa), juhannus- ja jouluviikon numerot olivat kaksoisnumeroita. Kussakin lehdessä oli 32 sivua ja kutakin jatkotarinaa oli yhdessä lehdessä yleensä 4-6 sivua. Lehden lopetettua sen korvaajaksi tuli sarjakuvalehti *[[Non Stop]]* (1975–1979). *Ruudun* päätoimittajana oli aluksi Juhani Härmä ja hänen jälkeensä Soile Kaukoranta, joka jatkoi myös *Non Stopin* päätoimittajana.

*Ruudussa* esitettiin länsieurooppalaisen sarjakuvan parhaimmistoa jatkosarjoina, sekä lehteen lähetettyjä stripin ja sivun kokoisia *Lukijan sarjakuvaa*. 

## Ruudussa seikkailivat

*Archie Cash
****Kauhujen herra** - *Le Maitre de l'Epouvante* -- ( 45 s.) 
***Malik; Brouyere ----- **Ruutu 74/07 - 74/16**
****Zombien karnevaalit** - *Le Carneval des Zombies* -- ( 45 s.)
***Malik; Brouyere ----- **Ruutu 75/05 - 75/13**
*Attila
****Koiran ammatti** - *Un Metier de Chien* -- ( 44 s.) 
***Derib;Rosy ----- **Ruutu 73/01 - 74/02**
****Attila vanhassa linnassa** - *Attila au Chateau* -- ( 44 s.) 
***Derib;Rosy ----- **Ruutu 74/06 - 74/15**
****Salaperäinen Z 14** - *Le Mystere Z 14* -- ( 44 s.) 
***Derib;Rosy;Kornblum ----- **Ruutu 75/10 - 75/16**
*Benjamin
*Buck Danny
*Eversti Clifton
*Gil Jourdan
*Hyvä naapuri
*Jerry Spring
*Johannes ja Pirkale
*Lucky Luke
*Natasha
*Niilo Pielinen
*Pienet miehet
*Piko ja Fantasio
*Sammy Day
*Sipuleena
*Strumffit (= Smurffit)
*Tim ja Tom
*Valentin Vaeltaja
*Veikko, Tette ja Jykke
*Vekarat
*Vili & Bill
*Yoko Tsuno

## Lähteet

## Aiheesta muualla
* Ruutu ja Non Stop -lehdissä julkaistut sarjakuvat
Naganon prefektuuri

**Naganon prefektuuri** () sijaitsee Japanissa Honshūn saaren keskiosassa. Prefektuurin pääkaupunki on Nagano. Siellä on 2&nbsp;132&nbsp;000 asukasta (vuonna 2012) ja sen pinta-ala on 13&nbsp;561,56 neliökilometriä.

## Maantiede
Naganon prefektuuri sijaitsee sisämaassa Honshūn saaren keskiosassa. Prefektuurin alueella kohoavat Japanin Alpit, ja siellä sijaitseekin monia Japanin korkeimmista vuorista. Nagano rajoittuu myös suurempaan määrään muita prefektuureja kuin yksikään muu Japanin alue, ja alueella sijaitsee Japanin merestä kaukaisin kohta.

## Aluejako
Naganon prefektuuri jakautuu 19 kaupunkiin ja 58 muuhun kuntaan, joista 23 on maaseutukaupunkeja ja 35 on kyläkuntia. Kunnat kuuluvat 14 piirikuntaan, joilla ei ole hallinnollista merkitystä. 

;Kaupungit

* Azumino
* Chikuma
* Chino
* Iida
* Iiyama
* Ina
* Komagane
* Komoro
* Matsumoto
* Nagano (pääkaupunki)
* Nakano
* Okaya
* Ōmachi
* Saku
* Shiojiri
* Suwa
* Suzaka
* Tōmi
* Ueda

;Kunnat piirikunnittain

## Historia
Naganon prefektuurin alue tunnettiin aiemmin Shinanon provinssina.  

## Kulttuuri ja nähtävyydet
Naganon alueen vuoristoisuus on tehnyt alueesta suhteellisen eristyneen, ja monet tulevat prefektuuriin sen lomakohteiden ja kuumien lähteiden vuoksi. Vuonna 1998 Naganossa järjestettiin talviolympialaiset, jotka toivat alueella paitsi kansainvälistä mainetta, myös shinkansen-linjan Tokioon. 

Tärkeitä nähtävyyksiä prefektuurissa ovat Kizakijärvi, Matsumoton linna, yksi maailman korkeimmista geysireistä Suwassa ja Zenkōn temppeli Naganon kaupungissa. 

## Lähteet

## Aiheesta muualla

*Naganon prefektuurin internetsivut
Kottila

**Kottila** on kylä entisen Vuokselan kunnan itäosassa Neuvostoliitolle luovutetulla alueella. Virallisesti Kottila oli osa Noisniemen kylää, mutta se sijaitsi erillään muusta Noisniemestä ja muodosti oman kyläyhteisönsä, jonka vuoksi se käytännössä katsottiin omaksi kyläkseen. Kottila rajoittui etelässä Vuoksen pohjoisen laskuhaaraan, idässä Sakkolan kuntaan sekä pohjoisessa ja lännessä Räihärannan kylään. 

Omaa koulua Kottilassa ei ollut vaan koulua käytiin läheisen Räihärannan kylän koulussa.

Ennen Vuokselan kunnan perustamista, vuonna 1917, Kottila kuului Sakkolan kuntaan, osana Noisniemen kylää. Osa Kottilan tiloista oli entisiä Noisniemen hovin torppia.

Talvisodassa Kottilaa ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. Nykyisin kylässä on jonkin verran asutusta, mutta kylällä ei ole omaa asutusnimeä.

## Lähteet
Svjatoslav Richter

**Svjatoslav Teofilovitš Richter** (, , 20. maaliskuuta 1915, Žytomyrin seutu, Volynian kuvernementti, Venäjän keisarikunta – 1. elokuuta 1997, Moskova) oli neuvostoliittolainen pianisti, joka tunnettiin ennen kaikkea laajasta ohjelmistostaan, loistavasta tekniikastaan ja runollisesta fraseerauksestaan.

Richter oppi pianonsoiton alkeet saksalaissyntyiseltä urkuri-isältään ja opiskeli pitkään itsekseen. Hän säesti oopperaharjoituksia Odessassa, jonka konservatoriossa hänen isänsä toimi opettajana. Muodolliset piano-opintonsa hän aloitti vasta vuonna 1937 Moskovan konservatoriossa, jossa hänen opettajanaan toimi Heinrich Neuhaus.

Richter esitti paljon Sergei Prokofjevin musiikkia sekä kamarimusiikkia muun muassa David Oistrahin, Oleg Kaganin ja Mstislav Rostropovitšin kanssa. Hänen Herbert von Karajanin kanssa tekemä levytyksensä Tšaikovskin b-molli-konsertosta on lähes ylittämätön. Richterin tunnetuimpiin levytyksiin kuuluvat myös Lisztin pianokonserttojen levytykset vuodelta 1961, jotka ovat kyseisten teosten maineikkaimmat taltioinnit.

## Lähteet

## Kirjallisuutta
* 
* 
* 

## Aiheesta muualla

*Sviatoslav Richter  (naxos.com)
Alfred North Whitehead

**Alfred North Whitehead** (15. helmikuuta 1861 Ramsgate, Kent, Englanti – 30. joulukuuta 1947 Cambridge, Yhdysvallat) oli englantilainen matemaatikko, josta tuli myöhemmin yhdysvaltalainen filosofi. Hän kirjoitti algebrasta, logiikasta, matematiikan perustasta, tieteenfilosofiasta, fysiikasta, metafysiikasta ja koulutuksesta. Hän kirjoitti teoksen *[[Principia Mathematica]]* yhdessä Bertrand Russellin kanssa.

## Teoksia

* *A Treatise on Universal Algebra with Applications* (1898)
* *An Introduction to Mathematics* (1911)
* *The Organization of Thought Educational and Scientific* (1917)
* *The Concept of Nature* (1920)
* *The Principle of Relativity with Applications to Physical Science* (1922)
* *[[Principia Mathematica]]*, 3 osaa, yhdessä Bertrand Russellin kanssa (1925 (1910–13))
* *Science and the Modern World* (1925)
* *An Enquiry Concerning the Principles of Natural Knowledge* (1925 (1919))
* *Religion in the Making* (1926)
* *Symbolism, Its Meaning and Effect* (1927)
* *Process and Reality: An Essay in Cosmology* (1929)
* *The Aims of Education and Other Essays* (1929)
* *Function of Reason* (1929)
* *Adventures of Ideas* (1933)
* *Nature and Life* (1934)
* *Modes of Thought* (1938)
* *Essays in Science and Philosophy* (1947)
* *The Wit and Wisdom of Whitehead* (1947)
* "Mathematics and the Good" teoksessa Schilpp, P. A., ed., 1951. *The Philosophy of Alfred North Whitehead*, 2nd. ed. New York, Tudor Publishing Company: 666–81. (1951)
* *A. N. Whitead: An Anthology* (1953)

## Kirjallisuutta
* 

## Lähteet

## Aiheesta muualla
* 
*
Kuninkaanristi

**Kuninkaanristi** (nyk. ) on entinen suomalainen kylä Karjalankannaksella Neuvostoliitolle luovutetun Vuokselan kunnan keskiosassa sekä nykyinen Kuninkaanristin maalaiskunnan keskustaajama Leningradin alueen Käkisalmen piirissä.

Kuninkaanristissä sijaitsee nykyisin suuri sikatalouskompleksi "Bor".. Kylässä on kulttuuritalo.

## Kylä Suomen aikaan
Kuninkaanristin kylä muodosti etelä–pohjois-suunnassa noin kuusi kilometriä pitkän alueen, joka rajoittui lännessä ja etelässä Vuoksen pohjoiseen laskuhaaraan sekä idässä Kontulan kylään ja pohjoisessa Räisälän kuntaan. Vuoksen vastarannalla sijaitsi Vuokselan kirkonkylä Virkkilä.

Kuninkaanristin kylän nimi on perimätiedon mukaan peräisin Mäkirievunmäkeen haudatusta heimokuninkaasta, jonka haudalla olleeseen kiveen oli hakattu risti, *kuninkaanristi*. 

Ennen Vuokselan kunnan perustamista, vuonna 1917, Kuninkaanristi kuului Sakkolan kuntaan.

Ennen talvisotaa Kuninkaanristin kylässä oli noin 70 taloa. Kylässä oli kansakoulu (per. 1913) osuuskassa sekä useita kauppaliikkeitä, muun muassa Sakkolan osuuskaupan myymälä. Lisäksi vuonna 1931 Vuokselaan perustetun helluntaiseurakunta, *Elimin*, rukoushuone sijaitsi Kuninkaanristissä. 

Talvisodassa Kuninkaanristiä ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. Kylän nimi on ollut vuodesta 1948 lähtien Romaški, ja se on nykyisin saman nimisen maalaiskunnan keskustaajama.

## Lähteet
Alfred Tarski

**Alfred Tarski** (14. tammikuuta 1901 Varsova, Puola – 26. lokakuuta 1983 Berkeley, Yhdysvallat) oli puolalainen loogikko ja matemaatikko, jolla on ollut myös suuri filosofinen merkitys. Hän oli maailmansotien välisen ajan Varsovan koulukunnan jäsen ja toimi Yhdysvalloissa vuodesta 1939. Hän kirjoitti topologiasta, geometriasta, mittateoriasta, matemaattisesta logiikasta, joukkoteoriasta, metamatematiikasta ja ennen kaikkea malliteoriasta, abstraktista algebrasta ja siihen liittyvästä logiikasta. 

Tarskin elämäkerran kirjoittajat Anita ja Solomon Feferman (2004) ovat kirjoittaneet, että hän oli ”yksi kaikkien aikojen suurimmista loogikoista” ja että hän ”muutti yhdessä aikalaisensa Kurt Gödelin kanssa 1900-luvun logiikan kasvot ennen kaikkea totuuden käsitteeseen ja malliteoriaan liittyvillä töillään”.

## Teoksia
* *Logic, Semantics, Metamathematics* (1956)
* *On the Limitations of Deductive Theories*, yhdessä Adolf Lindenbaumin kanssa (1936)
* *Introduction to Logic and to the Methodology of Deductive Sciences* (1941)
* "On the calculus of relations," *Journal of Symbolic Logic 6*: 73–89 (1941)
* "The Semantical Concept of Truth and the Foundations of Semantics", *Philosophy and Phenomenological Research 4*: 341–75 (1944)
* *A decision method for elementary algebra and geometry* (1948)
* *Cardinal Algebras* (1949)
* *Undecidable theories*, yhdessä Mostowskin ja Robinsonin kanssa (1953)
* *Ordinal algebras* (1956)
* "Truth and Proof," *Scientific American 220*: 63–77 (1969)
* *Cylindric Algebras: Part I*, yhdessä Leon Henkinin ja Donald Monkin kanssa (1971)
* *Cylindric Algebras: Part II*, yhdessä Leon Henkinin ja Donald Monkin kanssa (1985)

## Kirjallisuutta
* 
* 
*
* Tarski, Alfred: Semanttinen käsitys totuudesta (The Semantic Conception of Truth, 1943). Suomentanut Janne Hiipakka. Teoksessa 

## Aiheesta muualla

* Stanford Encyclopedia of Philosophy: 
** Alfred Tarski. 
** Tarski's Truth Definitions. 
* Alfred Tarski . Polish Philosophy Page.
Hidetoshi Nakata

**Hidetoshi Nakata** (; s. 22. tammikuuta 1977) on japanilainen uransa päättänyt jalkapalloilija, pelipaikaltaan keskikenttäpelaaja. Hän on yksi kaikkien aikojen tunnetuimmista aasialaisista pelaajista.

Nakata aloitti ammattilaisuransa kotimaassaan Bellmare Hiratsukan joukkueessa, jota hän edusti vuosina 1995–1998. Vuosina 1998–2005 Nakata pelasi Italiassa Perugian, AS Roman, Parman, Bolognan ja Fiorentinan joukkueissa. Hän saavutti Italian mestaruuden Roman riveissä vuonna 2001 ja Italian Cupin voiton Parman riveissä vuonna 2002. Nakata lopetti pelaajauransa kesällä 2006 edustettuaan kauden 2005–2006 englantilaista Boltonia.

Japanin maajoukkueessa Nakata pelasi vuosina 1997–2006 77 ottelua ja teki niissä 11 maalia. Hän edusti Japania MM-kisoissa vuosina 1998, 2002 ja 2006.

Aasian jalkapalloliitto AFC valitsi Nakatan maanosan parhaaksi pelaajaksi vuosina 1997 ja 1998.

Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.

## Tilastot

## Lähteet
*National Football Teams
*Japan National Football Team Database

### Viitteet
Markus Halsti

**Markus Halsti** (s. 19. maaliskuuta 1984 Helsinki) on suomalainen uransa päättänyt jalkapalloilija. Hän oli pelipaikaltaan puolustava keskikenttäpelaaja tai keskuspuolustaja.

## Ura
Halsti aloitti jalkapallon FC Viikingeissä, mutta siirtyi jo nuorena Helsingin Jalkapalloklubiin. Hän nousi seuran edustusjoukkueeseen kaudella 2003 voitettuaan Helsinki Cupin hopeaa FC Litin paidassa.

Syksyllä 2006 Halsti oli italialaisen Serie A -joukkue Atalantan testattavana. Myös norjalainen IK Start ja jotkut muut norjalaiset ja tanskalaiset liigaseurat olivat kiinnostuneet Halstista, mutta HJK:n vaatima korkea siirtokorvaus ja myöhemmin pahat loukkaantumiset veivät siirtotoiveet. 

Halsti kuului myös Suomen B-maajoukkueeseen, joka voitti Vietnamissa pelatun BV Cupin 2006. A-maajoukkueessa Halsti debytoi 6. helmikuuta 2008 Kreikkaa vastaan. Hän on pelannut maajoukkueessa niin keskuspuolustajana kuin myös laitapuolustajanakin.

Loppuvuodesta 2007 Halsti siirtyi göteborgilaiseen GAIS:iin. Muutamat muutkin seurat, kuten norjalainen Molde IF sekä englantilainen Leeds United joissa hän kävi tutustumassa, olivat hänestä kiinnostuneita, mutta Leeds Unitedin harjoituksissa tapahtunut loukkaantuminen esti jälleen kerran suunnitelmat ja hän siirtyi lopulta Göteborgiin. Hän ei kuitenkaan ehtinyt pelata yhtään sarjaottelua GAIS:n riveissä, sillä hän siirtyi aivan 2008 Allsvenskan-kauden alussa toiseen ruotsalaisseuraan Malmö FF:ään.

Ensimmäisellä kaudellaan Malmössä Halsti pelasi 15 Allsvenskan-ottelua ollen taas loukkaantuneena pitkän tovin. 

Elokuussa 2020 Halsti teki kauden loppuun ulottuvan sopimuksen HJK:n kanssa. Halsti pelasi lopulta HJK:ssa kaksi kautta ja jätti seuran kauden 2021 päätteeksi.

Syksystä 2022 kauden 2023 loppuun asti Halsti pelasi espoolaisessa SexyPöxyissä, nousten joukkueen kanssa Kakkoseen ja voittaen Region's Cupin. Hän toimi samalla seurassa valmentajana.

## Yksityiselämä
Halsti on naimisissa urheilutoimittaja ja juontaja Taina Halstin (ent. Nyberg) kanssa ja heillä on kaksi tytärtä (s. 2014 ja 2016).

## Saavutukset
* HJK
** Veikkausliigan mestaruus: 2003, 2020, 2021
** Suomen cupin mestaruus: 2003, 2006, 2020
* Malmö FF
** Allsvenskanin mestaruus: 2010, 2013, 2014
** Ruotsin supercup: 2013
* FC Midtjylland
** Tanskan Superliigan mestaruus: 2017–2018

## Lähteet
### Tilastot
* 
* 
* 

### Viitteet

## Aiheesta muualla
* Pelaajakortti HJK:n sivuilla 
*Urheiluviikko: Haastattelussa Markus Halsti 
*Aftenbladet.net: "Start katsasti Halstin" 
*Halsti Malmön sivuilla
Veli Lampi

**Veli Lampi** (s. 18. heinäkuuta 1984 Seinäjoki) on uransa lopettanut suomalainen jalkapalloilija. Hän pelasi useimmiten oikeana laitapuolustajana, mutta kykeni pelaamaan muillakin pelipaikoilla puolustuksessa ja keskikentällä.

Lammen kasvattajaseura on Sepsi-78. Hän on pelannut TP-Seinäjoen riveissä. Veikkausliigassa Lampi debytoi Vaasan Palloseuran paidassa vuonna 2002. VPS:n pudottua hän pelasi seurassa Ykkösessä vuosina 2003–2004. Vuonna 2005 Lampi siirtyi Helsingin Jalkapalloklubiin, jonka kanssa hän saavutti kaksi SM-hopeaa ja Suomen cupin voiton.

Tammikuussa 2007 Lampi siirtyi sveitsiläisen Zürichin riveihin. Hän saavutti heti samana keväänä seurassa Sveitsin-mestaruuden ja toisen kaksi vuotta myöhemmin. Kevään 2010 hän vietti lainalla Aaraussa. Willem II:een Lampi siirtyi heinäkuussa 2010.

Lampi kuului Suomen alle 21-vuotiaiden maajoukkueen luottopelaajiin. A-maajoukkueessa hän debytoi vuonna 2006. Hän pelasi viidessä ottelussa vuoden 2010 MM-kilpailuiden karsinnoissa.

Marraskuussa 2015 Lampi teki vuoden sopimuksen Vaasan Palloseuran kanssa. Sopimuksessa on optio jatkokaudesta. Lampi ilmoitti marraskuun alussa 2017 lopettavansa jalkapallouransa kyseiseen kauteen.

Myös Lammen isä Mikko Lampi (s. 1952) edusti Suomen jalkapallomaajoukkuetta.

## Saavutukset

* Veikkausliiga: 2014
**hopeaa 2005 ja 2006
**pronssia 2015
* Suomen Cup: 2006
* Sveitsin-mestaruus: 2007, 2009

## Lähteet

## Aiheesta muualla
*Profiili WorldFootball.net-sivustolla 
*Haastattelu MTV3 Internetin sivuilla
Jussi Kujala (jalkapalloilija)

**Jussi Kujala** (s. 4. huhtikuuta 1983 Tampere) on uransa lopettanut suomalainen jalkapalloilija. Hän oli pelipaikaltaan keskikenttäpelaaja tai keskuspuolustaja.

Kujala on Tampereen Ilveksen kasvatti. Hän debytoi Veikkausliigassa 17-vuotiaana Tampere Unitedin edustusjoukkueessa vuonna 2000. Samana vuonna Kujala siirtyi AFC Ajaxiin, jonka juniori- ja reservijoukkueissa hän vietti neljä kautta. Kujala ei saanut kuitenkaan jatkosopimusta amsterdamilaisseuraan ja palasi Unitediin 2004. Siellä hän voitti Suomen mestaruudet perättäisinä kausina 2006 ja 2007. Hän edusti Unitedia kesään 2009 asti ennen siirtymistään talousvaikeuksista kärsineestä seurasta loppukauden sopimuksella Turun Palloseuraan.

Tammikuussa 2010 Kujala kävi alankomaalaisen De Graafschapin testissä. Tuolloin De Graafschap oli sarjajohtaja Jupiler Leaguessa, Alankomaiden toiseksi korkeimmalla sarjatasolla. Myöhemmin samassa kuussa hän teki kesään 2012 ulottuvan sopimuksen seuran kanssa. 

Joulukuussa 2015 Kujala ilmoitti uransa lopettamisesta.

Kujala toimi Suomen alle 21-vuotiaiden maajoukkueen kapteenina karsittaessa ikäluokan vuoden 2006 EM-kisoihin. Hän on pelannut neljä ottelua Suomen jalkapallomaajoukkuessa.

## Lähteet
WordPress

**WordPress** (myös WordPress.org) on alun perin blogien luomiseen ja ylläpitoon tarkoitettu, avoimeen lähdekoodin WWW-sisällönhallintaohjelmisto. WordPress on kirjoitettu PHP-kielellä ja se käyttää tietojen tallentamiseen MySQL- tai MariaDB-tietokantaa.

Tammikuussa 2015 internetin 10 miljoonasta suosituimmasta sivustosta 23,3 prosenttia käytti WordPressiä. North Patrolin tutkimuksen mukaan 40&nbsp;% oppilaitoksista käyttää WordPressiä. Se on suosituin WWW-sisällönhallintajärjestelmä.

WordPress Foundation omistaa WordPressin, WordCampin sekä joitain muita projektiin liittyviä tavaramerkkejä. 

## Historia
WordPressin edeltäjä oli b2/cafelog. Toukokuussa 2003 arvioitiin b2/cafelogilla luotuja blogeja olleen noin 2&nbsp;000. Myös b2/cafelog oli ohjelmoitu PHP:llä ja se käytti MySQL-tietokantaa. Ohjelmiston pääkehittäjä oli Michel Valdrighi. WordPressin ohella b2/cafelogista kehitettiin toinenkin vielä nykyisin aktiivisesti käytössä oleva blogiohjelmisto, b2evolution.

WordPressiä on kehitetty vuodesta 2003 alkaen. WordPress-nimen keksi pääkehittäjä Matt Mullenwegin ystävä Christine Selleck.

Vuonna 2005 julkaistujen versioiden 1.5 ja 2.0 myötä WordPressiä kehitettiin sisällönhallintajärjestelmän suuntaan, siihen lisättiin ns. staattiset sivut ja kehittyneempi pohjatiedostojärjestelmä. Versio 2.7:n myötä WordPressiin tuli mm. lisäosien automaattinen asennus ja kokonaan uudistettu hallintapaneeli. WordPress on saatavilla myös Android sekä iOS-mobiililaitteille.

Kesäkuussa 2010 julkaistusta versiosta 3.0 alkaen WordPressissä on ollut sisäänrakennettu tuki useiden blogien ylläpitoon. Ennen 3.0:n julkaisua kahden tai useamman blogin luonti edellytti joko erillisiä WordPress-asennuksia tai WordPressin varsinaisesta koodikannasta haarautetun WordPress MU:n käyttöä. 3.0:n tuki useammille blogeille periytyy WordPress MU:sta.

## WordPressin ominaisuuksia
* Tuottaa standardeja noudattavaa XML-, XHTML-merkkausta ja CSS-muotoiluja.
* Integroitu linkkienhallinta
* Hakukoneystävällinen osoiterakenne
* Oikeinkirjoituksen tarkistin
* Monipuolinen lisäosarajapinta
* Paluuviitteet (Trackback ja Pingback)
* Staattiset sivut
* Kävijöiden esto IP-osoitteen mukaan
* Tuki avainsanoille
* Käyttäjäryhmät

## Kehittäjät
Ohjelmiston kehittämistä ohjaavat:
* Ryan Boren
* Mark Jaquith
* Matt Mullenweg
* Peter Westwood

## Katso myös
* WordPress Foundation

## Lähteet

## Aiheesta muualla

* Virallinen verkkosivusto
* WordPress.org – Lista ominaisuuksista 
* Kattava kokoelma WordPress-aiheisia linkkejä (erityisesti kehittäjille)
Israelin 91. divisioona

**Israelin 91. divisioona** on Israelin puolustusvoimien pohjoisen maanpuolustusalueen alueellinen divisioona, joka on vastuussa Libanonin vastaisesta rajasta Rosh Hanikrasta Hermonvuorelle. Se tunnetaan myös Galilean divisioonana.

Divisioonan komentajana toimi vuoden 2006 Israelin–Libanonin konfliktin aikana prikaatikenraali Gal Hirsch.

## Yksiköitä

* 7. panssaroitu prikaati (hepreaksi *Hativa Sheva*)
* Prikaati 300 
* Golanin prikaati
* Laskuvarjoprikaati 

## Lähteet
Israelin 162. divisioona

**Israelin 162. divisioona** on panssaroitu divisioona. Se tunnetaan myös Utzvat Ha'Barzelin ryhmänä. Se on vakinaisessa palveluksessa oleva panssaridivisioona, joka kuuluu keskiseen maanpuolustusalueeseen.

Divisioonan komentajana toimii prikaatikenraali Moti Baruh. Vaikka divisioona kuuluu keskiseen maanpuolustusalueeseen, se osallistui Libanonin taisteluihin heinä-elokuussa 2006 eteläisen Libanonin keskisellä rintamalohkolla ja Bint Jbeilista pohjoiseen. Divisioonan tavoitteena oli hyökätä Litani-joelle saakka ja erottaa Hizbollahin hallitsema alue Keski-Libanonista.

## Katso myös
*Israelin–Libanonin konflikti 2006
*Israelin 91. divisioona

## Aiheesta muualla
* Division 162 (PDF, s. 163)
FH Hafnarfjörður

**FH Hafnarfjörður** () on vuonna 1929 perustettu islantilainen jalkapalloseura. Sen kotikaupunki on Hafnarfjörður ja kotistadion on nimeltään *Kaplakriki*, jonne mahtuu 3000 katsojaa.  

Vuonna 1935 FH fuusioitui Haukar Hafnarfjör&#240;urin kanssa, jolloin nimeksi tuli ÍBH. Fuusio on purettu, ja nimellä FH on joukkue saavuttanut viime vuosina menestystä. 

Joukkueen peliasuun kuuluu kotiotteluissa valkoinen paita, mustat housut ja valkoiset sukat. Vieraspeliasu on tarvittaessa kokosininen. 

FH on voittanut Islannin mestaruuden vuosina 2004-2006, 2008-2009 sekä 2012. Se on osallistunut UEFA Cupiin 2004-2005, jolloin pudotti jatkosta skotlantilaisen Dunfermlinen. 

Joukkueen tähtiä ovat olleet Tryggvi Guðmundsson ja Allan Borgvardt.

## Aiheesta muualla
* Virallinen sivu 
* Kannattajien sivu
Heinrich Neuhaus

**Heinrich Neuhaus** [noi-] (, 12. huhtikuuta 1888 Jelisavetgrad (nyk. Kropyvnytskyi), Ukraina – 10. lokakuuta 1964 Moskova) oli neuvostoliittolainen pianisti ja pianonsoitonopettaja vuodesta 1920 Kiovan konservatoriossa ja 1922 Moskovan konservatoriossa. Hänen oppilaitaan olivat muun muassa Emil Gilels, Radu Lupu, Svjatoslav Richter ja Erik Tawaststjerna.

Neuhausin isä oli saksalainen, äiti puolalainen. Myös hänen sisarensa Natalia Neuhaus oli pianisti.

## Suomennettu teos
*  2.p. 1986 

## Lähteet
Markkinatakaaja

**Markkinatakaaja** on instanssi (esimerkiksi pankki), joka erillisellä sopimuksella takaa, että julkisesti noteeratun arvopaperin osto- ja myyntitarjousten ero ei ylitä sovittua määrää. **Markkinatakauksella** (engl. liquidity providing – lyhennetään usein LP) epälikvidit arvopaperit saavat mielekkäät osto- ja myyntitarjoukset ja tämän katsotaan lisäävän mielenkiintoa kyseiseen arvopaperiin ja täten tuovan etua sen omistajille. Markkinatakauksessa yhtiö tekee välittäjän kanssa sopimuksen siitä, että takaaja antaa yhtiön osakkeelle jatkuvasti myynti- ja ostonoteerauksen. Markkinatakauksen avulla pyritään lisäämään osakkeen likviditeettiä ja pienentämään
osakkeen hinnan volatiliteettia sekä helpottamaan muun muassa piensijoittajien kaupankäyntiä. Mikäli osakkeella on markkinatakaus, maksaa kyseinen yritys tästä palvelusta palveluntarjoajalle. Warranteilla markkinatakauksen hoitaa yleensä liikkeellelaskija.

## Aiheesta muualla
*Markkinatakaus nostaa kurssia ja lisää kaupankäyntiä  Pörssisäätiö
P/E-luku

**P/E-luku** () eli **voittokerroin** on tunnusluku, joka ilmaisee osakeyhtiön hinnan ja tuloksen suhdetta. P/E-tunnusluku käsitetään usein niin, että kuinka monta vuotta kestää, että yritys tuottaa voittoa siihen sijoitetun rahan verran. P viittaa tarkasteluhetken osakkeen hintaan, mutta E:tä käytetään vaihtelevasti. Osa käyttää E:nä edellisen tilikauden osakekohtaista tulosta, osa käyttää edellisten neljän neljänneksen osakekohtaista tulosta ja osa käyttää ennustettua tulevan tilikauden osakekohtaista tulosta. Osa puhdistaa E:stä kertaluontoiset erät.

Yleisesti ottaen tasaista tulosta tekevillä yrityksillä on perinteisesti matalampi P/E-luku ja kasvuyhtiöillä korkeampi, koska niillä E:n arvellaan tulevaisuudessa nousevan.

P/E-luku lasketaan jakamalla osakkeen hinta osakekohtaisella tuloksella (osakekurssi/osakekohtainen tulos). Samaan päästään myös, jos jaetaan koko yrityksen arvo (mcap = *market capitalization*) koko yrityksen (netto-)tuloksella.

P/E-luvut antavat osviittaa lähinnä siitä, mihin markkinoilla uskotaan. P/E-luvun käyttö osakkeiden hintaa arvioitaessa on ongelmallinen – etenkin koska yhtiöt tekevät vain harvoin tasaista tulosta vuodesta toiseen. Alhainen p/e voi johtua halvan hinnan sijaan siitä, etteivät markkinat usko yhtiön tulevaisuuteen. Toisaalta kasvuyhtiöissä korkea p/e voi olla hyvinkin perusteltu, sillä silloin yhtiön arvo perustuu tulevien vuosien tuotto-odotuksiin. Nyrkkisääntönä on että p/e:tä kannattaa käyttää vain vertailtaessa saman toimialan yhtiöitä keskenään. Lisäksi p/e-luku ei kerro mitään yhtiön taseesta (esim. velkaantuneisuudesta tai vakavaraisuudesta).

Tunnuslukua voi käyttää kohtalaisen hyvin koko osakemarkkinoiden tulevien tuottojen ennustamiseen. Jos markkinoiden p/e on korkealla, se ennustaa alhaisia osaketuottoja (osakemarkkinoiden yliarvostus). Hyvää sijoituskohdetta etsittäessä parempi onkin seurata yrityksen osinkotuottoa, sillä se on historian valossa selittänyt suurimman osan sijoituskohteen tuotosta (prof. Hannu Kahra Taloustaitolehti 11/2010)

Alhaisen P/E-luvun osakkeita kutsutaan toisinaan nimellä arvo-osake ja korkean P/E:n osakkeita vastaavasti nimellä kasvuosake.

## E/P-luku
**E/P-luku** eli **tulostuotto** on P/E-luvun käänteisluku. Se kuvaa tuloksen suhdetta pörssikurssiin. Tulostuotto on pieni, jos yritys tuottaa heikosti.

E/P-luku voidaan ilmoittaa prosentteina eli tulostuottoprosenttina. Sijoittaja voi verrata osakkeen tulostuottoprosenttia esimerkiksi korkoprosenttiin.

E/P-luvun etu on, että sitä voidaan käyttää myös yhtiöille, joiden tulos on hyvin pieni tai negatiivinen.

## Katso myös

* P/S-luku
* P/B-luku

## Lähteet

## Aiheesta muualla
* Sijoitustieto.fi: Mitä P/E-luku oikeasti kertoo?
Alonzo Church

**Alonzo Church** (14. kesäkuuta 1903 Washington – 11. elokuuta 1995 Hudson, Ohio) oli yhdysvaltalainen matemaatikko. Church on teoreettisen tietojenkäsittelytieteen perustajia. Hän valmistui Princetonin yliopistosta vuonna 1924 ja väitteli tohtoriksi vuonna 1927. Tämän jälkeen hän jatkoi opintojaan Göttingenin yliopistossa, sekä opetti Princetonissa (1929–1967) ja Kalifornian yliopistossa Los Angelesissa (1967–1990).

Church tunnetaan ennen kaikkea Churchin–Turingin teesistä ja lambdakalkyylin kehittämisestä.

## Lähteet
Samuel Taylor Coleridge

**Samuel Taylor Coleridge** (21. lokakuuta 1772 Ottery St. Mary, Devon, Englanti – 25. heinäkuuta 1834 Highgate, Englanti) oli englantilainen runoilija, kirjallisuuskriitikko ja filosofi, joka oli ystävänsä William Wordsworthin kanssa yksi englantilaisen romantiikan perustajia. Lisäksi hän oli yksi niin kutsutuista Englannin järvialueen runoilijoista. Hänet tunnetaan parhaiten runoistaan *[[Kublai-kaani (runo)|Kublai-kaani]]* sekä *[[Vanhan merimiehen tarina]]* (*The Rime of the Ancient Mariner*) sekä merkittävimmästä proosateoksestaan *[[Biographia Literaria]]*.

Coleridgen isä oli pappi, ja poikakin oli vanhemmiten vakaumukseltaan uskonnollinen, vaikka hän nuorempana oli äärimmäisen radikaali ja vastusti dogmiuskoa. Hänen ihanteensa oli John Milton. Opiskellessaan Cambridgen yliopistossa hän tutustui Robert Southeyhin, joka sai hänet radikalisoitumaan. Yhdessä he kirjoittivat näytelmän *The Fall of Robespierre* (1794) ja suunnittelivat kahdentoista avioparin yhteistä kommuunia Pennsylvaniaan. Tätä tarkoitusta varten he itse valitsivat aviopuolisoikseen sisarukset. Tämä pienyhteisö sai sittemmin nimen lakistit (*lakists*), johon kuului kolme järvikoulun runoilijaa, Southey, Coleridge ja Wordsworth. Nimi Järvikoulu juontuu siitä, että he kaikki viettivät osan elämästään Cumberlandin järvien rannoilla. Yhteistä heille oli myös se, että he nuoruudessaan ihailivat Ranskan vallankumouksen aatteita. Coleridgen runoelmat ovat haaveellisia kuvauksia täynnä hehkuvaa tunnetta ja mystillistä luonnonihailua. 

Coleridgen pääteokset ovat runoelmat *Christabel* ja *The Ancient Mariner*. Lisäksi on hänen runotuotteistaan mainittava romanssi "Genevieve", rajun ylevä rapsodia "Fire, Famine and Slaughter" ja draama *Remorse*. Pienet runonsa hän on julkaissut kolmena kokoelmana: *Juvenile poems*, *Sibylline Leaves* ja *Miscellanous Poems*. Elämäänsä ja kirjallista toimintaansa Coleridge on kuvannut teoksessa *Biographical sketches of my literary life and opinions*. Coleridge opiskeli vuosina 1798–1800 Göttingenissä saksalaista kirjallisuutta ja välitti sen tuntemusta englantilaisille. Hän käänsi Friedrich Schilleriä englanniksi.

## Lähteet

## Aiheesta muualla

*Samuel Taylor Coleridge Wikiaineistossa 
*Samuel Taylor Coleridge Wikisitaatiteissa
Mineralnyje Vody

**Mineralnyje Vody** () on kylpyläkaupunki Stavropolin aluepiirissä Venäjällä. Se sijaitsee Kumajoen ja Rostov-na-Donun ja Bakun välisen rautatien risteyksessä.

Kaupungin asukasluku on 76&nbsp;728 (2010). Kaupunki on noin 140&nbsp;000 asukkaan Mineralnyje Vodyn piirin hallinnollinen keskus, ja muodostaa suurimman piiriin siihen kuuluvan kaupunkiasutuksen.

Mineralnyje Vodyssa on useita mineraalivesilähteitä Kaukasuksen pohjoisjuurilla. Kaupungin lentokenttä (MRV) palvelee myös muita Kaukasian lomakohteita.


Kuva:Вокзал МВ.jpg|Kaupungin rautatieasema.
Kuva:Mineralnye Vody Airport.JPG|Lentoasemaa.
Kuva:XXII Partsyezd street in Mineralnye Vody (1).jpg|Katunäkymä kaupungista.

## Lähteet

## Aiheesta muualla
Sichuanin isopandan rauhoitusalueet

**Sichuanin isopandan rauhoitusalueet** () sijaitsevat Sichuanin maakunnassa, Kiinassa. Niissä elää yli 30&nbsp;prosenttia maailman isopandoista. Alue on laajuudeltaan 924&nbsp;500 hehtaaria ja käsittää seitsemän luonnonsuojelualuetta ja yhdeksän maisemapuistoa Quinglain ja Jiajin vuoristoissa. Isopandan lisäksi rauhoitusalue on myös harvinaisten kultapandan, lumileopardin ja puuleopardin suojapaikka. Kaikkiaan siellä on havaittu 109 nisäkäslajia (yli 20 % kaikista kiinalaisista nisäkkäistä). Alue on tärkeä kotoperäisten lintulajien keskittymä, ja siellä on tavattu 365 lintulajia, joista 300 pesimälajeja. Alue on kuitenkin erityisen tärkeä kasviston kannalta, sillä se on yksi maailman lauhkean vyöhykkeen kasvistoltaan rikkaimmista paikoista, ja siellä on havaittu yli 5 000 kasvilajia. Merkittäviä ryhmiä ovat esimerkiksi magnoliat, bambut, alppiruusut ja orkideat. Alue on satojen perinteisten lääkekasvien suojapaikka ja geenipankki. Monet niistä ovat nyt uhanalaisia.

Sichuanin isopandan rauhoitusalueet otettiin Unescon maailmanperintöluetteloon vuonna 2006.

## Lähteet
Yinxu

**Yinxu** () on Shang-dynastian muinainen pääkaupunki. Sen jäänteitä on löydetty sijaitsi Henanin maakunnasta, nykyisen Anyangin prefektuuritason kaupungin alueelta, esimerkiksi aivan kaupungin pohjoispuolelta Xiaotunin kylän alueelta. Yinxu toimi Kiinan pääkaupunkina 1500-luvulta eaa. aina 1200-luvulle eaa. Rauniot keksittiin vasta 1900-luvulla oraakkeliluiden löydön ansiosta. Yinxu sisällytettiin maailmanperintöluetteloon vuonna 2006. 

Oraakkeliluista on löydetty yli 5&nbsp;000 yksittäistä kiinalaista kirjoitusmerkkiä, joista noin 1&nbsp;700 on luettavasti tunnistettu. Tämä ns. oraakkelinluukirjoitus on vanhin löydetty esimerkki kiinalaisista kirjoitusmerkeistä.

Vuonna 1976 arkeologit löysivät lähistöltä ryöstämättömän haudan, joka kuului Fu Haolle, kuningas Wu Dingin vaimolle. Haudassa oli noin 2&nbsp;000 esinettä, mm. 468 pronssiastiaa, 750 jade-esinettä, 560 luuta ja yli 110 (jalo)kiveä tai puolijalokiveä.

Oracle bones pit.JPG|Oraakkelinluukaivanto.
Tomb Fu Hao YinXu.jpg|Lady Fu Haon haudan löydöksiä.

HouMuWuDingFullView.jpg|Suuri pronssiastia Yinxusta.
Shang dynasty inscribed tortoise plastron.jpg|Kirjoitusta kilpikonnan kuorella (Shang-dynastia).
Shang dynasty inscribed scapula.jpg|Kirjoitusta härän lapaluussa (Shang-dynastia).
Fuhao bat.JPG|Pronssiastia lady Fu Haon hautakammiosta.

## Lähteet

## Aiheesta muualla

*Anyang Travel Guide   (chinatravel.com)
Puuhapuisto Veijari

**Puuhapuisto Veijari** on Saarijärven Kolkanlahdessa sijaitseva seikkailupuisto. Se tunnettiin ennen nimellä **Saarijärven Vesieläinpuisto**.

Puisto avattiin vuonna 1988. Alueen suunnittelusta vastasi saarijärveläinen arkkitehti Jouko Berg. Nimi muutettiin vuonna 2012 Puuhapuisto Veijariksi, kun kohteen omistaja vaihtui. Kohteen omisti Saarijärven Vesieläinpuisto Oy, joka oli lähes kokonaisuudessaan Saarijärven kaupungin omistama osakeyhtiö. Alueen rakennukset ja liiketoiminnot oli vuokrattu Kurun Lomasaari Oy:lle, jonka toiminnasta vastasivat Elina ja Sami Krook.

Matkailukohde rakennettiin alueella olevan Kappelilammen ympärille. Paikallinen eläinlääkäri Veikko Ikkala käynnisti 1960-luvun keskivaiheilla lohen kasvatus- ja myyntitoiminnan. Hän myös kokeili alueella porojen kasvatusta, mikä ei onnistunut paikallisissa olosuhteissa. Nykyisen puiston vesialueet on laajennettu muokkaamalla alkuperäisen puron ympäristöä. Alueen Tenavapihan keskellä sijaitseva ns. Punainen tupa on alun perin eläinlääkäri Ikkalan rakentama asuintalo.

Puuhapuisto Veijarin ollessa auki kesällä siellä voi käydä katsomassa erilaisia eläimiä, kuten lampaita, lintuja ja kaneja. Puuhapuisto Veijarissa on myös Akvaario, jossa on useita kalalajeja, sekä Eläintalo jossa asustelee lähinnä matelijoita. Puuhapuistosta löytyy myös Pieneläintalo, jossa asustelee muun muassa kaneja ja jyrsijöitä. 

Puuhapuistoa voisi kuvailla Saarijärven "omatoimihuvipuistoksi". Siellä on monenlaisia ulkoilma-aktiviteetteja, kuten uimaranta ja kanootteja, sekä useampi pomppulinna ja rinnepompputalo.

## Lähteet
Robert Sobukwe

**Robert Mangaliso Sobukwe** (5. joulukuuta 1924 – 27. helmikuuta 1978) oli eteläafrikkalainen poliitikko, joka perusti Pan Africanist Congress -puolueen.

Sobukwe opiskeli ensin opettajaksi, sitten kauppaopistossa. Vuonna 1947 saamansa stipendin turvin hän saattoi kirjautua Fort Haren yliopistoon, missä hän luki englantia, xhosaa ja hallintotieteitä, ja palasi nuoruuden kiinnostuksensa kirjallisuuden pariin. Yliopistossa hän aktivoitui myös poliittisesti.

Sobukwe oli aluksi ANC:n jäsen, mutta hän erosi järjestöstä vuonna 1957 afrikkalaisnationalististen näkemystensä vuoksi. ANC oli valmis rotujenväliseen yhteistyöhön, kun Sobukwen mielestä vallan Etelä-Afrikassa piti olla mustien afrikkalaisten käsissä.

Sobukwe valittiin vasta perustetun PAC:n ensimmäiseksi puheenjohtajaksi vuonna 1959. Vuonna 1960 Sobukwe pidätettiin passilakien vastaisen mielenosoituksen johdosta ja tuomittiin kolmeksi vuodeksi vankeuteen. Rangaistuksen täytyttyä Sobukwe pidätettiin välittömästi uudelleen uuden lain perusteella, joka antoi poliisille valtuuden pitää ketä tahansa pidätettynä 180 päivää kerrallaan ilman syytettä tai oikeutta tavata lakimiestä. Hänet pidettiin vangittuna lain perusteella seuraavan kuuden vuoden ajan. Vapauduttuaan vuonna 1969 hänet lähetettiin maan sisäiseen maanpakoon Kimberleyhin, jossa hän menehtyi vuonna 1978 keuhkosyöpään.

## Lähteet
Järvikylä

**Järvikylä** tarkoittaa seuraavia maantieteellisiä paikkoja:

* järvikylä, eräs peltomuotoon perustuvista kylätyypeistä
* Järvikylä, Famifarmin salaateille ja yrteille

;paikannimenä:
* Järvikylä, Espoo
* Järvikylä, Eurajoki
* Järvikylä, Joroinen
* Järvikylä, Juuka
* Järvikylä, Karijoki
* Järvikylä, Kauhajoki
* Järvikylä, Kestilä, Siikalatva
* Järvikylä, Kälviä, Kokkola
* Järvikylä, Nakkila
* Järvikylä, Nivala
* Järvikylä, Orimattila
* Järvikylä, Pori
* Järvikylä, Porvoo
* Järvikylä, Rantsila, Siikalatva
* Järvikylä, Reisjärvi
* Järvikylä, Sievi
* Järvikylä, Naamanjoki, Utajärvi
* Järvikylä, Utajärvi, Utajärvi
* Järvikylä, Vaala.

;rakennuksena:
* Järvikylän kartano, kartano Joroisten Järvikylässä (osa Joroisten kartanoiden RKY-kohdetta)
Thaye Dorje

**Trinley Thaye Dorje** (s. 6. toukokuuta 1983 Lhasa, Tiibet) on monien seuraajiensa tunnustama 17. karmapa ja johtaa Karma-kagyü-koulukuntaa, joka on yksi Tiibetin buddhalaisuuden neljästä pääkoulukunnasta.

Trinlay Thaye Dorje syntyi Mipham Rinpochen ja Dechen Wangmon pojaksi. Mipham Rinpoche on eräs Nyingmapa-linjan tärkeä lama ja Dechen Wangmo on Lingin kuningas Gesarista periytyvän aatelisen perheen tytär. Poika alkoi 1½-vuotiaana kertoa ihmisille olevansa Karmapa. (17. Karmapan tunnistuksesta on erimielisyyksiä. Katso Karmapa-konflikti)

Maaliskuussa 1994, Thaye Dorje ja hänen perheensä pakenivat Tiibetistä Nepaliin ja sitten Intiaan, jossa Shamar Rinpoche tunnisti hänet virallisesti 17. Karmapaksi.

Seuraavaksi Thaye Dorje aloitti intensiivisen monastisen koulutuksen. Hän sai harjoitusta ja välityksiä buddhalaiseen filosofiaan ja harjoituksiin eräiltä parhaimmilta eläviltä tiibetiläisen ja intialaisen buddhalaisuuden oppineilta ja mestareilta. Hänen opettajiinsa on kuulunut 14. Shamar Rinpoche, professori Sempa Dorje ja Khenpo Chödrak Tenphel. Sen jälkeen 14. Shamarpa julisti Thaye Dorjen Vidhyaharaksi (tiedon haltijaksi) joulukuussa 2003 Karmapa International Buddhist Institutessa.

Perinteisen buddhalaisen koulutuksen lisäksi Thaye Dorje on saanut länsimaista koulutusta englantilaisilta ja australialaisilta opettajilta ja intensiivisen johdatuksen länsimaiseen filosofiaan Washingtonin ja Leen yliopiston professorilta Harrison Pembertonilta Yhdysvalloissa.

Thaye Dorje asuu nykyisin Kalimpongissa Intiassa, jossa hän jatkaa perusteellista perinteistä koulutusta, joka vaaditaan Karmapa-tittelin haltijalta. 17. toukokuuta 2006 Thaye Dorje nimitettiin virallisesti 16. Karmapan, Ranjung Rigpe Dorjen, lailliseksi ja hallinnolliseksi perijäksi, ja hän voi siten käyttää Rumtekin luostaria Sikkimissä. Koska poliittinen ilmapiiri on edelleen epävakaa, keskuspaikka pysyy toistaiseksi Intiassa.

Thaye Dorje kävi Helsingissä 11.–13. heinäkuuta 2007. Hän tapasi Helsingin kaupunginjohtajan ja opetusministeriön edustajia sekä paikallisia buddhalaisia.

## Aiheesta muualla
* Karmapa.fi
Kekomuurahaiset

**Kekomuurahaiset** (*Formica (Formica)* tai *Formica (Formica s.str.)*) on *[[Formica]]*-suvun alasuku, johon kuuluu Suomessa kuusi kekoja rakentavaa muurahaislajia: tupsukekomuurahainen, karvakekomuurahainen, kaljukekomuurahainen, niittymuurahainen, punakekomuurahainen ja kantomuurahainen. Kantomuurahaista ei aina lueta kekomuurahaisten joukkoon. Joissakin julkaisuissa myös mustapäämuurahainen luetaan *Formica s. str.* -alasukuun.

Lajien erottaminen toisistaan on usein hankalaa.

Alasukua *Formica (Formica)* käytetään lähinnä Euroopassa tai palearktisella alueella.

## Lähteet
United Democratic Front

**UDF** eli  () oli eräs tärkeimmin apartheidin vastaisista järjestöistä 1980-luvulla. Siihen kuului aluksi noin 400 opiskelijajärjestöä, ammattiliittoa, kirkkoa ja muita järjestöjä, jotka perustivat yhteisen liikkeen vuonna 1983 alun perin vastustaakseen Pieter Willem Bothan ajamaa perustuslakiuudistusta. Vuonna 1987 UDF:n jäseninä oli jo 700 järjestöä. Järjestön jäsenmäärä oli noin 3 miljoonaa ja sen tunnuslauseena oli *UDF yhdistää, apartheid erottaa*. UDF:n otti toimintansa perustaksi Vapauden peruskirjan ja muodosti siten läheisen suhteen maanpaossa olleeseen ANC:hen. UDF vaati muun muassa ANC:n vangittujen johtajien vapauttamista, mutta ei osallistunut ANC:n aseelliseen vastarintaan.
Naamankylä

**Naamankylä** on kylä Naamanjoen varrella Utajärven kunnassa Pohjois-Pohjanmaalla. 

## Sijainti ja yhteydet
Naamankylä sijaitsee parinkymmenen kilometrin päässä kunnan keskustaajamasta itään, yhdystieltä 8300 risteävän Naamantien varrella. Perimätiedon mukaan kylä on syntynyt isonvihan aikaan, kun venäläisiä ryöstäjiä pakoon lähteneet perheet rakensivat alueelle piilopirtit.  Naamankylältä pääsee myös itään, Järvikylältä Otermalle päin menevää metsäautotietä myöten, joka yhtyy seututie 800:aan Kaihlalahdessa. Pohjoiseen päin on sen sijaan suuri Säippäsuon-Kivisuon soidensuojelualue Kortejärvestä länteen, samoin kuin etelään Tolkansuon soidensuojelualue Kutujoesta länteen.

## Kylän asutusta ja toimintaa
30. joulukuuta 1938 kylälle päätettiin rakentaa oma koulurakennus, mutta talvisota keskeytti rakennustyöt. Ennen koulurakennuksen valmistumista, vuosina 1939–1947, koulu toimi tarkoitusta varten vuokratussa Ahosen pirtissä. Uusi koulurakennus paloi 26. marraskuuta 1960, ja sen tilalle rakennettiin toinen koulurakennus vuosina 1961–1962. Vuonna 1976 Naaman koulu lakkautettiin ja kylä liitettiin kirkonkylän koulupiiriin. Nykyisin kylän harvahko asutus on keskittynyt lähes yksinomaan jokivarteen, Alakylän, Korvenkylän, Naamankylän ja Järvikylän alueille, samoin kuin kesämökkiasutus.

Naamalla toimii kyläyhdistys Naaman kyläseura ry. Kylälle on rakennettu talkoilla oma kylätalo, Mäntyrinne, joka valmistui ensimmäisen kerran vuonna 1992 ja rakennettiin tulipalon jälkeen uudelleen.

Kylän lähettyvillä on useita turvetuotantoalueita kuten Korteperänsuo, Kapustasuo ja Niskansuo.

## Aiheesta muualla
* Naamankylä Utajärven sivuilla
Manu Larcenet

**Emmanuel (Manu) Larcenet** (s. 6. toukokuuta 1969 Issy-les-Moulineaux, Ranska) on ranskalainen sarjakuvataiteilija.

Häneltä on suomennettu albumi *Robin Hood – metsien ikämies* (2005), *[[Maallemuuttajat]]*-sarja (2002–2006), neliosainen *[[Pieniä voittoja]]* -sarja (2003–2008) ja sarja *[[Blast]]*. *Pieniä voittoja* palkittiin vuonna 2004 Angoulêmen sarjakuvafestivaaleilla parhaana albumina. Larcenet vieraili Helsingin sarjakuvafestivaaleilla vuonna 2006.

## Suomennetut albumit
Une aventure rocambolesque de...:
* 

*[[Maallemuuttajat]]* (*Le retour à la terre*):
* 
* 
* 
* 

*[[Pieniä voittoja]]* (*Le combat ordinaire*):
* 
* 
* 
* 

*[[Blast]]*:
*  Sarja: Blast 1
*  Sarja: Blast 2
*  Sarja: Blast 3
*  Sarja: Blast 4

## Lähteet

## Aiheesta muualla
* Epävirallinen Manu Larcenet -sivusto. 
* Jerrman, Toni: Robin Hood: Metsien ikämies . *Tähtivaeltaja* 21.10.2005.
Vedonlyöntipörssi

**Vedonlyöntipörssi** (tai vetopörssi) on internetissä toimiva virtuaalinen markkinapaikka, jossa kaksi tai useampi vastakkaisen näkemyksen omaavaa vedonlyöjää lyö vetoa keskenään. Vedonlyöntipörssissä vedonlyöjät käyvät keskenään kauppaa urheilu- tai muun tapahtuman lopputuloksesta.

Vedonlyöntipörssissä pelaajat määrittävät keskenään hinnan eli kertoimen sekä panoksen, jolla ovat valmiita lyömään vetoa kohteesta. Vedonlyönti vahvistetaan vasta sen jälkeen, kun kohteen hintatarjous ja -pyyntö kohtaavat. Vedonlyöntipörssiä ylläpitävä yhtiö saa rahansa komissiosta, jonka se ottaa asetetuista vedoista. Komission suuruus on yhtiöstä riippuen joitakin prosentteja asetetusta panoksesta.

Vedonlyöntipörssi eroaa perinteisestä urheiluvedonlyönnistä siinä, että pelaajat itse määrittelevät kertoimet eli hinnan, jonka ovat valmiita maksamaan kohteesta. Perinteinen vedonlyönti tapahtuu siten, että järjestävä yritys (kuten Suomessa Veikkaus) määrittää kohteet ja kertoimet etukäteen tai kohteet ja säännöt joiden puitteissa lopullinen voittosumman määrittävä kerroin määräytyy.

Vedonlyöjille vedonlyöntipörssi tarjoaa yleensä korkeammat kertoimet ja joustavammat peliehdot. Korkeammat kertoimet muodostuvat siitä, että markkinoilla on eriäviä näkemyksiä ja mielipiteitä kohteen lopputulemasta. Vedonlyöjä voi näin ollen tarjota pienempää kerrointa tai pyytää korkeampaa kerrointa kohteesta. Vedonlyöntipörssissä vedonlyöjä voi tehdä ns. Tarjoa-vetoja, jossa hän tarjoaa vetoa muille vetopörssin asiakkaille.

Perinteiset vedonlyöntiyhtiöt ovat keskittyneet tarjoamaan vedonlyöntiä lähinnä urheilusta. Vedonlyöntipörssissä ovat korostuneesti nousseet esille esimerkiksi viihdetapahtumiin tai TosiTV-sarjoihin perustuvat kohteet. Suosituimpien kohteiden joukossa myös pörsseissä ovat kuitenkin edelleen kansainväliset huippu-urheilusarjat kuten Valioliiga, Mestarien liiga sekä eri maiden kansalliset liigat kuten jääkiekon SM-liiga ja jalkapallon Veikkausliiga. Kansainväliset tennisottelut ovat nousseet nopeasti vetopörsseissä suosituiksi kohteiksi.
Hammaguir

**Hammaguir** on algerialainen kylä, joka sijaitsee 120 km lounaaseen Colomb-Bécharista.

## Hammaguirin avaruuskeskus
Paikka on avaruustekniikka-alalla tunnettu siitä, että sen lähellä oli vuodet 1947-1967 Ranskan avaruuskeskus. Ranskan maa- ja ilmavoimat perustuvat sinne 24. huhtikuuta 1947 Centre d'Essais d'Engins Spéciaux'n (CEES) eli rakettitekniikan testauskeskuksen.

Sieltä Ranska laukaisi luotainraketteja, esim. vuodesta 1952 lähtien Veronique, ja testasi keskimatkan ballistisia ohjuksiaan ja kantorakettejaan, mm. Diamantia vuosina 1965 - 1967.

Ensimmäinen ranskalainen satelliitti Astérix laukaistiin sieltä vuonna 1965.

Algerian itsenäistyminen Ranskan siirtomaavallasta johti CNESin etsimään uutta rakettikeskusta, joksi valikoitui Kourou Ranskan Guyanassa Etelä-Amerikassa.

## Lähteet

## Aiheesta muualla
* http://www.univ-perp.fr/fuseurop/sahara_e.htm
Juan Diaz Canales

**Juan Diaz Canales** (s. 1972) on espanjalainen sarjakuvataiteilija ja animaatioelokuvien käsikirjoittaja. 

Hän opiskeli 18-vuotiaasta lähtien animaatiota. Vuonna 1996 hän perusti kahden kumppanin kanssa oman studion, Tridente Animationin, Madridiin. Canales kirjoitti lukuisia sarjakuvia ja animaatiokäsikirjoituksia, sekä ohjasi tv-animaatiosarjoja. Tuolloin hän tapasi Juanjo Guarnidon, jonka kanssa hän päätti luoda sarjakuvan Blacksad-nimisestä yksityisetsivästä. Guarnido ja Canales ottivat yhteyttä lukuisiin kustannustoimittajiin ja kustantamoihin ennen kuin sopimus viimein syntyi suuren ranskalaisen sarjakuvakustantamon, Dargaudin, kanssa. 

1. marraskuuta 2000 julkaistiin Blacksad-sarjan ensimmäinen albumi *Kissa varjoisilta kujilta* (Quelque part entre les ombres). Se oli suuri menestys sekä kriitikoiden että lukijoiden keskuudessa. Albumi voitti Prix de la Découverten Sierren kansainvälisillä sarjakuvafestivaaleilla Sveitsissä ja "Avenir"-palkinnon Lys-lez-Lannoyssa Ranskassa.

Canales ja Guardino vierailivat Helsingin sarjakuvafestivaaleilla syyskuussa 2006.

## Lähteet

## Aiheesta muualla
*Blacksadmania.com
Hellmuth Walter

**Hellmuth Walter** (26. elokuuta 1900, Wedel lähellä Hampuria &ndash; 16. joulukuuta 1980 Yhdysvalloissa) oli saksalainen insinööri, joka kehitti nesterakettimoottorin lentokonekäyttöön ja kehitti myös sukellusvenettä.
 
## Elämäkerta

Vuonna 1923 hän päätti opintonsa Technische Universität Berlin -yliopistossa. Sen jälkeen hän meni suunnittelemaan turbiineja hampurilaiseen Vulkan-yhtiöön. 

Vuodesta 1930 alkaen hän toimi kieliläisessä Germania-yhtiössä. Hän kehitteli kaasuturbiinia sukellusveneen moottoriksi; tästä kehittyi Walter-voimalaite. Hän kehitti Heinkelin tehtaalle nesteajoainetta käyttävän rakettimoottorin sen He 176 -koekoneeseen. Tästä kehitettiin myöhemmin voimalaite Me 163 -rakettihävittäjään. Hän kehitti myös lentoonlähdössä lisätyöntövoimaa kehittäviä moottoreita pommikoneisiin. Rakettimoottoria käytettiin myös torpedoissa.  

Sodan jälkeen Walter siirtyi vuonna 1946 joidenkin insinööriensä kanssa Englantiin jatkamaan Walter-rakettimoottorin kehitystä. Vuonna 1950 hän sai palata Saksaan, josta muutti 1951 Yhdysvaltoihin.

Vuonna 1956 hän perusti Kieliin yhtiön nimeltä Hellmuth Walter GmbH. Se kehitti siviilisukellusveneen vuoteen 1967 mennessä.

## Aiheesta muualla
* Karl G. Strecker: *"Vom Walter-U-Boot zum Waffelautomaten"*, Köster Berlin 2001, 
* Hellmuth Walter-sivusto